NORAKSTS

|  |  |
| --- | --- |
| 25.04.2024. | Nr.5/33 |

###### PAR SAISTĪBU PĀRŅEMŠANU

**Atklāti balsojot: PAR – 14** (A.Rāviņš, R.Vectirāne, V.Ļevčenoks, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, A.Eihvalds, A.Pagors, G.Kurlovičs, A.Rublis, A.Tomašūns), **PRET – nav**, **ATTURAS – nav**,

Saskaņā ar Pašvaldību likuma 10. panta pirmās daļas 9.punktu, ievērojot Valsts pārvaldes iekārtas likuma 10.panta desmitajā daļā noteikto, ka valsts pārvaldi organizē pēc iespējas efektīvāk un, lai nodrošinātu Jelgavas valstspilsētas pašvaldības domes 2023. gada 29. jūnija lēmuma Nr.6/28 “Par nodibinājuma “Izglītības atbalsta fonds” likvidāciju” un Jelgavas valstspilsētas pašvaldības domes 2023. gada 29. jūnija lēmuma Nr.6/30 “Par nodibinājuma “Sporta tālākizglītības atbalsta fonds” likvidāciju” īstenošanu,

**JELGAVAS VALSTSPILSĒTAS PAŠVALDĪBAS DOME NOLEMJ:**

1. Jelgavas valstspilsētas pašvaldības iestāde “Jelgavas izglītības pārvalde” ir nodibinājuma “Izglītības atbalsta fonds” debitoru prasību saistību pārņēmēja.
2. Jelgavas valstspilsētas pašvaldības iestāde “Sporta servisa centrs” ir nodibinājuma “Sporta tālākizglītības atbalsta fonds” debitoru prasību saistību pārņēmēja.

Domes priekšsēdētājs *(paraksts)* A.Rāviņš

NORAKSTS PAREIZS

Jelgavas valstspilsētas pašvaldības

Iestādes “Centrālā pārvalde”

Administratīvā departamenta

Lietvedības nodaļas vadītāja  B.Jēkabsone

2024. gada 25. aprīlī